**ПОЗИВ ЗА УЧЕШЋЕ У ПРОГРАМУ**

**„ЗАЈЕДНИЦИ ЗАЈЕДНО 2025“**

**О програму „Заједници заједно“**

Програм „Заједници заједно“ од свог оснивања 2009. године, пажљиво прати потребе грађана и локалних заједница у којима послује са циљем да оснажи кључне стубове друштвеног развоја. Програм подржава реализацију пројеката у следећим областима: наука и образовање, јавно здравље и социјална заштита, култура, спорт и заштита животне средине. У складу са тим, у претходних 16 година унапређени су услови за рад у више од 180 образовних установа и више од 40 установа културе, опремљено је 45 болница и домова здравља, донирано 14 санитетских и патронажних возила, уређено близу 150 дечјих игралишта, паркова, спортских терена и објеката и уложено готово 1,9 милијарди динара.

Градови и општине у којима се Програм спроводи су: Београд, Нови Сад, Пожаревац, Ниш, Чачак, Зрењанин, Панчево, Кикинда, Кањижа, Нови Бечеј, Србобран, Житиште и Велико Градиште.

**„Заједници заједно 2025“**

Компанија НИС је у 2025. години донела одлуку да подржи пројекте чијом се реализацијом на директан начин, дугорочно, доприноси испуњењу циљева за добробит деце.

Настојећи да стекне обухватнији увид у приоритетне потребе локалних заједница, као и претходних година, компанија НИС је спровела анкету о потребама најмлађих грађана са циљем да подржи оне установе које су својим радом усмерене на бригу о деци, како би се у највећој мери унапредили услови њиховог одрастања и развоја.

Анекта је показала да све локалне самоуправе, учеснице у Програму, у врх приоритета стављају популацију деце и све активности које за циљ имају унапређење услова за њихово образовање, васпитање, здравље, креативни и физички развој.

Пројекти намењени деци представљају један од најважнијих и највреднијих облика друштвеног ангажовања. Улагање у најмлађе чланове нашег друштва није само одлука, већ и стратешка инвестиција у будућност, чиме се и компанија НИС руководи у овом Програму.

Деца су најрањивија група становништва, али истовремено и она са највећим потенцијалом. Пружајући им адекватну подршку и могућности за развој, стварају се темељи за дугорочни напредак. Пројекти усмерени ка деци могу имати вишеструке позитивне ефекте:

* унапређење образовног система и стварање једнаких шанси за све младе да стекну квалитетно образовање, што је кључно је за будући економски и друштвени развој
* брига о здрављу деце од најранијег узраста осигурава здравију и продуктивнију популацију у будућности
* промовишу једнакост и укључивање деце из свих друштвених група и доприносе стварању праведнијег и солидарнијег друштва
* подршка даровитој деци у различитим областима омогућава им да остваре свој пуни потенцијал и допринесу свеукупном развоју друштва
* упознавање деце са природом, окружењем и заштитом животне средине формира будуће генерације одговорних грађана
* неговање креативности и упознавање деце са културним наслеђем и савременим стваралаштвом доприносе очувању баштине и развоју културне сцене

**Шта ће конкурсом бити подржано?**

Компанија НИС упућује позив **јавним установама** **које у свом раду обухватају и популацију деце до 15 година** и које послују у следећим областима:

* образовање
* јавно здравље
* социјална заштита
* култура
* спорт и
* заштита животне средине

**из следећих градова и општина**: Београда, Новог Сада, Пожаревца, Ниша, Чачка, Зрењанина, Панчева, Кикинде, Кањиже, Новог Бечеја, Србобрана, Житишта и Великог Градишта, да пријаве пројекте у складу са својим потребама и условима конкурса.

\*(погледати детаљније рубрику *Ко може бити носилац пројекта?*)

Конкурсом ће бити подржане следеће врсте пројектних активности за потребе деце:

* Инфраструктурно унапређење објеката – спољашње и унутрашње (санација, адаптација, уређење и сл.)
* Набавка стручне/специјализоване/наменске опреме
* Набавка намештаја и пратеће опреме за уређење простора
* Опремање тематских простора у установама које имају организоване програме намењене деци
* Уређење и/или реконструкција дворишта и околног простора установа (мобилијари за децу, травнате површине, игралишта и сл.)
* Уређење и/или реконструкција јавних градских/општинских површина

**НАПОМЕНА:** Набавка опреме подразумева и уређење простора у ком ће се иста користити (ако постоји потреба), што значи да трошкови таквог уређења морају бити планирани у буџету пројекта.

**Општи услови за учешће у Програму**

*Молимо вас да пажљиво прочитате услове позива. Уколико имате било какву дилему у вези са условима и/или пријавом можете се обратити Центру за развој лидерства на телефон 060/0212260 или на мејл адресу* [*zajednicizajedno@nis.rs*](mailto:zajednicizajedno@nis.rs)

**Ко може бити носилац пројекта?**

Носиоци пројеката могу да буду **јавне установе са седиштем** у градовима и општинама који су обухваћени Програмом „Заједници заједно 2025“.

**Напомена: Сви пројекти морају бити реализовани на територији градова и општина учесница у Програму.**

Носиоци пројеката **могу** бити:

1. **Предшколске установе**
2. **Основне школе**
3. **Домови здравља (за педијатријске службе и школске диспанзере)**
4. **Болница (за неонатолошка и педијатријска одељења)**
5. **Установе социјалне заштите за децу**
6. **Установе културе (које у свом раду обухватају и популацију деце до 15 година)**
7. **Спортске установе (које у свом раду обухватају и популацију деце до 15 година)**
8. **Градске и општинске управе искључиво за пројекте који се односе на уређење јавних површина чији су корисници деца**

**Ко не може бити носилац пројекта?**

Носиоци пројеката **не могу** бити:

1. **Приватне предшколске установе**
2. **Приватне школске установе**
3. **Војне и полицијске школе**
4. **Средње школе и факултети/институти**
5. **Научно-истраживачке организације и Научно-технолошки паркови**
6. **Приватне здравствене установе**
7. **Приватне установе културе**
8. **Приватни спортски центри и спортски клубови**
9. **Јавна предузећа**
10. **Приватна предузећа и компаније**
11. **Удружења грађана**

**Које активности неће бити подржане Програмом?**

Програмом неће бити подржане следеће активности:

- набавка опреме намењена искључиво побољшању услова рада запослених

- активности усмерене ка промоцији политичких странака или ставова

- активности усмерене ка промоцији верских и религијских заједница или ставова

- активности усмерене ка стицању профита

- индивидуална спонзорства за учествовање у радионицама, семинарима, конференцијама или конгресима, котизације, стипендије за ученике или обуку запослених у настави

- активности усмерене на реализацију догађаја, као што су округли столови, концерти, филмови, годишњице, излети, објављивање књига, монографија, брошура, часописа и слично

- активности које су већ финансиране из других извора у оквиру нафтно-гасног сектора

- куповина непокретности

- куповина опреме која не служи спровођењу пројектних активности и није у вези с пројектним активностима

**Колико пројеката један носилац може да пријави?**

Свака јавна установа може да пријави **само један пројекат** за реализацију у 2025. години у својству носиоца пројекта. Један пројекат **може обухватити једну или више врста активности** предвиђених конкурсом.

**НАПОМЕНА:** **предност ће имати пројекти који својим активностима решавају одређени проблем установе у целости, на пример: комплетно сређени и/или опремљени простори (учионице, чекаонице, амбуланте, ординације, дечији простори у спортским и установама културе и др.); замењена столарија или инсталације, решени сви недостаци дела установе који представљају целину намењену за боравак деце; уређење простора на отвореном као јединствене целине и друго.**

**Информације о пријавној документацији**

Пријава за програм Заједници заједно подразумева достављање следеће обавезне документације:

- попуњен пријавни формулар

- попуњен образац буџета

- попуњено овлашћење за координатора пројекта (када координатор није и одговорно/ овлашћено лице установе)

- предрачун за набавку опреме/услуга

- предмер и предрачун за извођење радова

- сагласност локалне самоуправе за реализацију пројекта (уколико је потребна) на меморандуму органа који је издаје са печатом и потписом одговорног лица

- сагласност Завода за заштиту споменика културе је документ који издаје Завод за заштиту споменика културе надлежан за одређени Град/Општину. Овај документ је обавезан за све установе које планирају да аплицирају извођењем радова на објекту, а чији су објекти под заштитом

- фото документација постојећег стања предмета предложеног пројекта (осим уколико се предлог пројекта односи на уређење и/или опремање потпуно новог простора који установа до овог конкурса није имала)

Предрачуни за опрему морају да буду издати од овлашћеног добављача/дистрибутера, односно од добављача регистрованог за продају робе/извршење услуга које су предмет пројекта.

Предмер и предрачун за извођење радова мора да буде издат од лиценцираног извођача радова или пројектанта.

**Који је начин пријаве?**

Предлог пројекта са пратећом конкурсном документацијом се доставља искључиво путем мејл адресе: [zajednicizajedno@nis.rs](mailto:zajednicizajedno@nis.rs)

**Мејл именовати** на латиничном писму без квачица и наводника: grad\_nosilacprojekta (назив установе)

**Фајлове именовати:**

пријавни формулар: PFgrad\_naziustanove

образац буџета: OBgrad\_nazivustanove

овлашћење за координатора: OKgrad\_ nazivustanove

предрачун за опрему: PDOgrad\_nazivustanove

предмер и предрачун за радове: PDRgrad\_nazivustanove

сагласност града/општине или надлежног органа: SGgrad\_nazivustanove (уколико је потребна)

сагласност Завода за заштиту споменика културе: SGZgrad\_nazivustanove (уколико је потребна)

фотографије: шаљу се у .jpeg или .jpg формату без .zip и .rar фајлова

**Пријаве послате на било који други начин осим електронским путем (нпр. факсом, поштом, лично) или на другу адресу неће бити разматране.**

**Компанија не преузима одговорност за послате, а недоспеле пријаве.**

**Компанија ће у року од најмање 3 радна дана, потврдити пријем пријаве сваком подносиоцу. У случају да не добијете потврду у назначеном року, обавезно се информишите путем телефона на број 060/0212260.**

**Важна напомена:** **величина мејла** са пратећом конкурсном документацијом не сме да буде већа од **15 МБ.** Уколико документација прелази 15 МБ, иста се шаље у два или више мејлова и тада се додатни мејлови именују: DODATAK1grad\_nazivustanove

**Колики је распон вредности пројекта за финансирање?**

**Минимална вредност пројекта мора бити 1.000.000 динара.**

**Буџети Програма по локалним самоуправама:**

|  |  |  |  |
| --- | --- | --- | --- |
| Београд | 23.000.000 | Чачак | 9.000.000 |
| Кикинда | 19.000.000 | Србобран | 8.000.000 |
| Нови Сад | 17.000.000 | Кањижа | 8.000.000 |
| Панчево | 16.500.000 | Пожаревац | 5.000.000 |
| Зрењанин | 16.000.000 | Житиште | 5.000.000 |
| Ниш | 6.000.000 | Нови Бечеј | 7.000.000 |
| Велико Градиште | 5.000.000 | **УКУПНО:** | **144.500.000** |

Комисија током селекције, након увида у комплетну пројектну документацију, може да сугерише ревизију предложеног буџета и носиоцу врати пројекат на корекцију активности у складу са тим.

**Који су основни критеријуми за подршку пројектима?**

- Техничка исправност конкурсне документације

- Опис стања и потреба

- Обухват циљне групе

- Одрживост пројекта

- Оправданост буџета у односу на предлог пројекта

**Како изгледа процес селекције пројеката?**

**Први круг селекције**: У својству консултанта, организација Центар за развој лидерства врши предселекцију која обухвата: проверу техничке исправности и комплетност пријавне документације, испуњеност услова конкурса и анализу усклађености са циљевима Програма. На основу тих критеријума консултант доставља Комисији све пристигле пријаве са сажетком пројектне идеје и препоруком за други круг селекције.

**Други круг селекције:** Други круг селекције **може да подразумева** обилазак установа које уђу у други круг (по процењеној потреби), додатне разговоре путем телефона, размену додатних информација путем мејла, а ради увида у стање на терену у циљу обухватнијег сагледавања потреба описаних у пријавном формулару и изводљивости реализације предложеног пројекта.

**Завршни круг селекције**: На основу свих процена из оба круга селекције, Комисија за избор пројеката коју чине представници Компаније и представници локалних самоуправа, доноси одлуку о пројектима који ће бити подржани у 2025. години.

**На који начин ће бити објављени резултати о избору пројеката за подршку?**

Резултати о избору пројеката за подршку биће објављени на сајту компаније НИС <https://www.nis.rs/zajednici-zajedno/>.

**Јавно ће бити објављене само информације о подржаним пројектима.**

Одлука о подржаним пројектима је коначна и против ње се не може изјавити приговор. Компанија неће давати додатна образложења у вези са вредновањем сваког појединачног пројекта који није подржан у оквиру Програма, као ни објављивати информације о рангирању пријављених пројеката.

**На који начин се обављају консултације у вези са пријавом пројеката?**

Током трајања јавног конкурса биће отворени канали комуникације са заинтересованима путем мејла и телефона.

Телефонске консултације ће се обављати сваког радног дана у периоду од 10 до 18 часова.

Контакт подаци: Љубица Максимовић, тел: 060/0212260

e-mail: [zajednicizajedno@nis.rs](mailto:zajednicizajedno@nis.rs)

**Који је рок за пријаву на конкурс?**

**Конкурс траје од 18. јуна 2025.** **до 12. септембра 2025.** **године до 16 часова**.

**Резултати ће бити објављени до 17. октобра 2025.** **године.**

**Који је период реализације пројеката?**

Пројектне активности треба планирати тако да почињу **од дана уплате средстава**. Финансијска средства биће уплаћена након потписивања појединачних уговора са носиоцима пројеката (**новембар/децембар 2025. године**).

Све активности предложене пројектом морају бити **реализоване до 30. јуна 2026. године.**

Мониторинг и евалуација свих појединачних активности пројеката ће се обављати континуирано током целог периода реализације.

**ВАЖНА НАПОМЕНА: Након истека рока за реализацију пројеката, компанија НИС не сноси трошкове одржавања и сервисирања набављене опреме, као ни трошкове заштите извршених радова или друге повезане трошкове.**

**Које су обавезе носилаца подржаних пројеката?**

Одговорно лице у име установе која конкурише преузима одговорност за тачност свих достављених података из пријаве. Уколико се утврди да су подаци у пријави нетачни, пријава ће бити одбачена. Комисија задржава право да од подносиоца пријаве затражи додатну документацију.

Обавезе носилаца пројеката којима је одобрено финансирање ближе се одређују [Уговором о финансирању пројекта](http://zajednicizajedno.nis.eu/assets/files/DRAFT_Ugovor_o_finansiranju.doc). Носилац пројекта има обавезу да исти реализује на начин како је то описано у предлогу пројекта који је усвојила Комисија и добијена средства користи искључиво наменски у складу са усвојеним буџетом.

Носилац пројекта је у обавези да редовно извештава Компанију о статусу реализације пројекта и финансијским токовима, и то путем редовног месечног извештаја сваког 5. у месецу за претходни месец (уз фото и видео документацију уколико постоји) и завршног извештаја који се подноси најкасније 30 дана од дана завршетка пројекта.

Носиоци пројеката могу да планирају активности у циљу информисања јавности о пројекту, али су у обавези да о томе обавесте Компанију **најмање 20 дана** пре планиране објаве или планираног датума за промоцију, као и да се придржавају смерница за комуникацију у погледу употребе компанијског обележја и истицања видљивости/подршке Компаније у реализацији пројекта. О сваком предлогу промоције се одлучује посебно, у комуникацији и уз сагласност Компаније.

Уколико Носилац пројекта не испуњава обавезе дефинисане Уговором или се утврди ненаменско трошење средстава, Компанија може захтевати раскид Уговора и повраћај дела или целокупног износа уплаћених средстава.

**Додатне информације**

Организација „Центар за развој лидерства“ ће, у својству Консултанта, имати увид у комплетну пројектну документацију на основу чега може контактирати подносиоце пријава за све додатне информације и допуну докумената.